Alle krane in Noordwes-nedersetting gesteelFoto: Pixabay.com Al die straatkrane in die Seshibitswe-nedersetting in Noordwes se Moses Kotane-munisipaliteit is gesteel. Die munisipaliteit het in ŉ verklaring gesê hulle het met kommer verneem dat elke liewe kraan in dié nedersetting Maandagaand gesteel is. “Lede van die gemeenskap moet waaksaam wees en enige klagtes by die munisipaliteit aanmeld. Kyk ook mooi na julle infrastruktuur,” het Beauty Makganya, woordvoerder vir die munisipaliteit, gesê. Daar is nagenoeg 50 krane gesteel. Water in die gemeenskap is voorsien ingevolge die regeringsgedrewe behuisingsprojekte- (RDP-) standaard. Dit beteken dat enige lid van die gemeenskap nie meer as 200 m ver hoef te loop om toegang tot lopende water te hê nie. Die krane is intussen vervang.